Leifar af tveimur blöðum , sem hér segir : ( a ) ytri helmingur ( 225 mm x 90 mm ) af blaði sem skorið hefur verið af langsum ; skinnið er götótt og fúið , einkum að ofan og neðan ; ( b ) 5 strimlar ( nú í 8 hlutum ) . Íslenskt jarðakaupabréf á 1v er viðbót frá 1465 ; þar hefur eldri texti líklega verið skafinn burt . Á spássíu 1r sést niðurlag dansks texta með 16. aldar hendi er varðar viðskipti á milli tveggja Íslendinga , en það kemur vel heim við athugagrein Árna Magnússonar ( sjá seðil ) þar sem hann segir að brotin hafi fundist í Danmörku . Band frá ágúst 1969 . Umslag með hendi Árna Magnússonar : “ Úr Grágás fundið í Danmörku . Hefði verið brúk að til uppskafnings að rita á bréf . Smáu geirarnar eru einar úr tveimur innsiglum er lágu laus , er svo óvíst hvert þau séu undan nefndu bréfi . ” Brotin eru frá um 1200 , skv. Katalog I , bls. 262 . Þau eru tímasett c 1200 - 1225 í ONPRegistre , bls. 441 , en jarðakaupabréfið á 1v er frá 1465 . Stofnun Árna Magnússonar á Íslandi tók við handritinu 8. nóvember 1974 .